Sicilië

Dit artikel is gesjreve (of begós) in 't Mofers. Laes hie wie v'r mit de versjillende saorte Limburgs ómgaon. Sicilië (Italiaans: Sicilia) is 'n eilandj en 'n autonoeam regio van Italië inne Middellandjse Zieë. 't Ligk t'n zuudwèste vanne op 't Italiaans vastelandj gelaenge regio Calabrië en t'n naordoeaste van 't Naord-Afrikaans landj Tunesië. d'n Officiëlen Italiaansen en Siciliaanse naam is Sicilia. d'n Aad-Griekse naam Trinakria beteikentj "eilandj mitte drie puntje". Dit is ouch de naam van 't vaan. De oppervlakdje van 't eilandj is 25.709 km². 't Eilandj is maximaal 230 km lank en 170 km breid. De kuslien is zoeaget 1000 km. Toete autonoeam regio Sicilië behuueren ouch de (Liparische of) Eolische eilenj, 't eilendje Ustica, de Egadische eilenj, 't eilandj Pantelleria enne Pelagische eilenj. De litste twieë ligke veure kus van Tunesië en huuere geologisch toet 't Afrikaans kóntinent. d'n Eilandjstaot Malta ligk t'n zuje van Sicilië.